Diari Oficial de la Generalitat Valenciana


Sumari del DOGV 1370, del 29-08-1990 (1990/818606)

RESOLUCIÓ de 2 d'agost de 1990, de la Direcció General de Règim Econòmic i de Personal, per la qual es convoca un concurs per a proveir vacants de Logopèdia en Centres, Unitats i Serveis d'Educació Especial, dependents de la Conselleria de Cultura, Educació i Ciència, en règim de comissió de serveis durant el curs 1990-91.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1370

Data del DOGV
:   29-08-1990

Secció del DOGV
:   AUTORITATS I PERSONAL

Número del document
:   1990/818606


Data del document
:   02-08-1990

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 2 d'agost de 1990, de la Direcció General de Règim Econòmic i de Personal, per la qual es convoca un concurs per a proveir vacants de logopèdia en Centres, Unitats i Serveis d'Educació Especial, dependents de la Conselleria de Cultura, Educació i Ciència, en règim de comissió de serveis durant el curs 1990/91.  
L?Ordre de 2 de març de 1987, sobre planificació de l?Educació Especial i experimentació de la integració educativa en l?àmbit de la Comunitat Valenciana, estableix que, per a atendre les necessitats educatives especials dels alumnes escolaritzats en centres ordinaris i centres específics d'Educació Especial, aquests centres seran dotats del mitjans necessaris per a portar a terme els tractaments i les atencions personalitzades.  
La mateixa Ordre estableix les proporcions de personal especialitzat/alumnes incloent, entre altres, els professors especialitzats en logopèdia. En l'article 2.8 es determina la possibilitat d?establir equips itinerants adscrits als SPE i en l'article 3.3 es determina la proporció de logopedes en centres específics i d'integració.  
D'acord amb la planificació dels serveis territorials de València, Castelló i Alacant, atesa la necessitat de continuar prestant els tractaments específics que requereixen els alumnes necessitats de logopèdia, aquesta Direcció General, ha resolt:  
Article primer  
Convocar un concurs públic entre funcionaris del Cos de Professors d'EGB de la Comunitat Valenciana, per a proveir les vacants de logopèdia en règim de comissió de serveis en els Serveis Psicopedagògics Escolars, centres específics d'Educació Especial i centres ordinaris seleccionats per a l?experimentació de la integració educativa, la relació i ubicació dels quals s'indiquen en l'Annex I d'aquesta Resolució.  
Article segon  
2.1. Hi podran participar:  
2.1.1. Els funcionaris de carrera del Cos de Professors d'EGB de la Comunitat Valenciana que es troben en possessió del certificat d'habilitació corresponent en l?especialitat d'Educació Especial (Audició i Llenguatge).  
2.1.2. El professors que hagen acabat els dos cursos del Màster d'Especialització en Pertorbacions del Llenguatge i l'Audició a les universitats d'Alacant i de València i que hi accediren per Resolució de la Direcció General de Règim Econòmic i de Personal de 25 de gener de 1989.  
2.1.3. Els professors que estan cursant els estudis d'Especialització en Pertorbacions del Llenguatge i l?Audició a les universitats d'Alacant i de València i que hi accediren per Resolució de la Direcció General de Règim Econòmic i de Personal de 14 de novembre de 1989.  
2.1.4. Hi podran participar també aquells funcionaris del Cos de Professors d'EGB de la Comunitat Valenciana, en actiu, que estiguen en possessió del certificat d'habilitació corresponent en l?especialització d'Educació Especial (Pedagogia Terapèutica).  
2.2. No hi podran participar:  
2.2.1. Aquells professors que han obtingut vacant d'audició i llenguatge amb motiu de resolució del concurs de trasllats d'Educació Especial i els que han obtingut destinació definitiva com a professor especialitzat en logopèdia en els Serveis Psicopedagògics Escolars segons la Resolució de 15 de juny de 1990 (DOGV de 26 de juny de 1990).  
2.2.2. Aquells professors que tenen concedides comissions de serveis per al curs 1990/91 en unitats de logopèdia de centres públics i específics d'Educació Especial dependents de la Conselleria de Cultura, Educació i Ciència.  
Article tercer  
Els mèrits seran valorats, segons el barem previst en l'Annex II per una comissió constituïda pels següents membres:  
President: El cap del Servei d'Educació Especial i Suport Escolar.  
Vocals:  
- El cap de la Secció d'Educació Especial.  
- Un funcionari adscrit al Servei d'Educació Especial i Suport Escolar, designat pel director general d'Ordenació e Innovació Educativa.  
- Un funcionari adscrit al Servei d'Ensenyaments Bàsics, designat pel director general de Règim Econòmic i de Personal.  
- Un funcionari de la Inspecció educativa designat pel director general d'Ordenació e Innovació Educativa.  
Secretari: Un funcionari adscrit a la Direcció General de Règim Econòmic i de Personal.  
Es garanteix la presència en aquesta comissió de les organitzacions sindicals més representatives en l?àmbit de la funció pública docent, d'acord amb el resultat de les últimes eleccions sindicals.  
Article quart  
4.1. El termini d'admissió de sol·licituds finalitzarà als 15 dies hàbils comptadors a partir de l'endemà de la publicació d'aquesta Resolució en el Diari Oficial de la Generalitat Valenciana.  
4.2. Les sol·licituds, segons el model adjunt, es presentaran en els serveis territorials de Cultura i Educació, o per qualsevol dels procediments establerts en l'article 66 de la Llei de Procediment Administratiu.  
4.3. Els sol·licitants que participen en aquesta convocatòria presentaran la següent documentació:  
4.3.1. Instància/sol·licitud dirigida al director general de Règim Econòmic i de Personal de la Conselleria de Cultura, Educació i Ciència segons el model de l'Annex III. En aquesta s'ordenaran els llocs de treball per ordre de preferència.  
4.3.2. Full de serveis certificat i tancat el dia de l'inici del termini de presentació de sol·licituds.  
4.3.3. Fotocòpia compulsada del certificat d'habilitació corresponent o document acreditatiu d'haver cursat el Màster de Pertorbacions del Llenguatge i Audició o document acreditatiu d'estar matriculat en aquest Màster.  
4.3.4. Fotocòpia contrastada de cadascun dels certificats que presente dins del que estableix el barem que figura en l?Annex II.  
4.3.5. Fotocòpia o originals dels treballs d?investigació o publicacions.  
4.4. A l'efecte del barem establert en l?Annex II, la Comissió no tindrà en consideració en cap cas, la documentació que no faça referència al que s'assenyala en els diferents apartats del barem.  
4.5. Es podrà sol·licitar qualsevol de les vacants relacionades en l?Annex I i en el nombre que el sol·licitant determine.  
De la mateixa manera no es comptabilitzarà aquella documentació que no complesca les condicions de forma que en la convocatòria s'estableixen.  
4.6. La Comissió mitjançant una llista farà pública la puntuació global corresponent als apartats 1., 2., 3., 4., 5., 6., 7., 8. i 9. de l'Annex II. En aquesta llista figuraran també els participants exclosos i les causes que en motivaren l?exclusió segons que estableix l'article 71 de la Llei de Procediment Administratiu.  
4.6.1. La llista es publicarà en els taulons d'anuncis dels serveis territorials de Cultura i Educació i en els de la Conselleria de Cultura, Educació i Ciència.  
Article cinquè  
L?adjudicació de les places vindrà determinada amb caràcter prioritari i excloent, independentment de la puntuació obtinguda, d'acord amb l'ordre establert dels grups següents i dins de cada un dels grups en funció de la puntuació obtinguda, i en cas d'igualtat de puntuació es procedirà a adjudicar en primer lloc al professor de Número de Registre de Personal o de llista d'oposició, més baix.  
Per a poder ocupar una plaça hi haurà d'haver vacant disponible entre les que sol·licite el concursant en la instància/sol·licitud.  
Ordre d'adjudicació:  
1. Professors en possessió del certificat d'habilitació en Educació Especial (Audició i Llenguatge).  
2. Professors que han finalitzat el Màster d'Especialització en Pertorbacions del Llenguatge i d?Audició en les universitats d'Alacant i València i que hi accediren per resolució de la Direcció General de Règim Econòmic i de Personal de 25 de gener de 1989.  
3. Professors que es troben cursant els estudis d'Especialització en Pertorbacions del Llenguatge i l?Audició i que hi accediren per Resolució de la Direcció General de Règim Econòmic i de Personal de 14 de novembre de 1989.  
4. Professors en possessió del certificat d'habilitació en Educació Especial (Pedagogia Terapèutica).  
Article sisé  
6.1. La Comissió elevarà al director general de Règim Econòmic i de Personal la relació de concursants ordenada segons l?ordre prioritari establert en l'article cinqué i les puntuacions totals obtingudes en el barem que a cada un d'ells els haja estat assignades, i l?oportuna proposta d'adjudicació de llocs als concursants pre- seleccionats.  
6.2. La Direcció General de Règim Econòmic i de Personal, mitjançant resolució, farà pública l'adjudicació definitiva de les destinacions obtingudes pels aspirants, segons el dret a què fa referència l'article cinquè.  
Article seté  
7.1. Els professors seleccionats desplegaran funcions de logopeda en les destinacions obtingudes, en comissió de serveis des de l?endemà de la publicació de la Resolució definitiva fins al 31 d'agost de 1991.  
7.2. Les comissions de serveis podran prorrogar-se per necessitats del servei. Això no obstant, podran revocar-se en el cas de supressió de serveis de logopèdia o per ser proveïdes les places en Règim Ordinari de Provisió.  
7.3. Els professors seleccionats per les bases d'aquest concurs no podran renunciar a la comissió de serveis mentre dure la vigència d'aquesta.  
Article vuitè  
Contra aquesta convocatòria i els actes que se'n deriven, els interessats podran interposar recurs de reposició en els casos i la forma establerts en la Llei de Procediment Administratiu.  
València, 2 d'agost de 1990. - El Director General de Règim Econòmic i de Personal: Carlos Fernández Gonzalo.  
ANEXO I / ANNEX I  
Relación de vacantes de logopedia  
Relació de vacants de logopèdia  
Servicios Territoriales de Alicante  
Serveis Territorial dAlacant  
1. Centros de Educación Especial Vacantes  
Centres d'Educació Especial Vacants  
CEE Antonio Sequeros, Orihuela 2  
CEE Infanta Doña Elena, Aspe 1  
CEE Miguel de Cervantes, Elda 2  
CEE Santo Angel de la Guarda, Alacant 1  
CEE Tomás Llacer, Alcoi 1  
CEE Virgen de la Luz, Elx 1  
CEE Ntra. Sra. Desamparados, Crevillente 1  
2. Centros Públicos de EGB  
Centres Públics d'EGB  
CP El Palmeral, Elx 1  
CP Gabriel Miró, Benidorm 1  
CP M. Gaspar López, Benidorm 1  
CP Derramador, Ibi 1  
3. Servicios Psicopedagógicos Escolares  
Serveis Psicopedagògics Escolars  
SPE A-1 Alacant (L'Alacantí) 1  
SPE A-1 Alacant (Ciudad) 1  
SPE A-2 Elx (El Baix Vinalopó) 1  
SPE A-2 Elx (Ciudad) 3  
SPE A-3 Alcoi 3  
SPE A-4 Elda 2  
SPE A-5 Altea 3  
SPE A-6 Orihuela 3  
SPE A-7 Alacant 1  
SPE A-8 Elx 4  
SPE A-9 Ibi 2  
SPE A-10 Novelda 3  
SPE A-11 Denia 3  
SPE A-12 Almoradí 3  
Servicios Territoriales de Castellón/  
Serveis Territorial de Castelló  
1. Centros de Educación Especial Vacantes  
Centres d'Educació Especial Vacants  
CEE Baix Maestrat, Vinaròs 1  
CEE La Panderola, Vila-Real 1  
2. Servicios Psicopedagógicos Escolares  
Serveis Psicopedagógics Escolars  
SPE C-1 Vinaròs (Benasal) 1  
SPE C-1 Vinaròs (El Baix Maestrat) 3  
SPE C-2 Castellón 2  
SPE C-3 Burriana 4  
SPE C-4 Castellón (Ciudad) 2  
SPE C-4 Castellón (La Plana Alta y L'Alcalaten) 1  
SPE C-5 Segorbe 2  
Servicios Territoriales de Valencia/  
Serveis Territorials de València  
1. Centros de Educación Especial Vacantes  
Centres d'Educació Especial Vacants  
CEE Ontinyent, Ontinyent 1  
CEE Marqués de Dos Aguas, Massanassa 1  
CEE Pla de la Mesquita, Xàtiva 1  
CEE Ruiz Jiménez, Valencia 1  
CEE Virgen de la Esperanza, Cheste 1  
CEE San Cristobal, Sagunt 2  
2. Centros Públicos de EGB  
Centres Públics dEGB  
CP Isidro Girant, Ayora 1  
CP Fabián y Fuero, Villar del Arzobispo 1  
CP Luis Vives, Bocairent 1  
CP Francesc Carròs, La Font d'En Carrós 1  
CP Elías Tormo, Albaida 1  
CP Luis Vives, Alzira 1  
CP Lluis Guarner, Valencia 1  
CP Ribalta, Algemesí 1  
3.Servicios Psicopedagógicos Escolares  
Serveis Psicopedagògics Escolars  
SPE V-2 Valencia 1  
SPE V-3 Sagunt 2  
SPE V-4 Torrent 4  
SPE V-5 Gandia (La Safor) 1  
SPE V-5 Gandia (Ciudad) 1  
SPE V-6 Alzira 4  
SPE V-7 Llíria (Camp de Túria) 3  
SPE V-7 Llíria (Chelva) 1  
SPE V-8 Buñol 2  
SPE V-9 Xàtiva (La Costera i la Canal de Navarres) 3  
SPE V-9 Xàtiva (Ayora) 1  
SPE V-11 Valencia 2  
SPE V-13 Burjassot 4  
SPE V-14 Quart de Poblet 2  
SPE V-15 Ontinyent 3  
SPE V-16 Carlet 4  
SPE V-17 Utiel 2  
ANNEX II  
Barem de mèrits  
A l?efecte de la selecció de sol·licitants s'aplicarà el barem següent:  
1. Antiguitat com a funcionari: puntuació màxima 3 punts. Per cada any de servei com a funcionari docent, 0,15 punts.  
2. Experiència docent en llocs de treball específics: puntuació màxima 6 punts.  
a) Per cada any de servei com a professor d?educació especial, 0'25 punts.  
b) Per cada any de serveis com a professor especialista en logopèdia, 0'50 punts.  
Justificació: en el full de serveis s'expressarà clarament amb les paraules «educació especial» i «logopèdia» cadascun dels anys de serveis prestats.  
3. Cursos d?especialització: 0'10 punts per cada 40 hores d'especialització en matèria relacionada amb el llenguatge i la seua rehabilitació, fins a un màxim d?1 punt.  
Justificació: còpia contrastada de cada certificat.  
4. Pertinença a seminaris adscrits als CEP. Puntuació màxima 1 punt.  
a) Com a membre d'un seminari adscrit a un CEP relacionat amb els trastorns del llenguatge i la seua rehabilitació, sempre que conste així en el certificat expedit pel director del CEP: 0'20 punts per any.  
b) Com a membre d'un seminari adscrit a un CEP, relacionat amb l?educació especial, sempre que conste així en el certificat expedit pel director del CEP: 0'10 punts per any.  
Justificació: en tots dos casos, fotocòpia dels treballs realitzats en el seminari.  
5. Treballs d'investigació i publicacions. Es concedirà fins a un màxim d?1 punt pels treballs d?investigació que estiguen relacionats amb el llenguatge i la seua rehabilitació.  
Justificació: fotocòpia o original de cada un dels treballs.  
6. Professors de cursos d?especialització. Per activitats relacionades amb el llenguatge i la seua rehabilitació, com a professors de cursos organitzats per l?ICE, el CEP o la Conselleria de Cultura, Educació i Ciència, la Comissió concedirà fins a 1 punt com a màxim.  
Justificació: fotocòpia contrastada dels certificats de les activitats realitzades.  
7. Assistència a conferències, simposis i jornades.  
Per l?assistència a congressos, simposis i jornades relacionades amb el llenguatge i la seua rehabilitació, sempre que en el certificat corresponent conste un mínim de 2 dies, s?atorgarà fins a un màxim d?1 punt.  
Justificació: fotocòpia contrastada dels certificats de les assistències realitzades.  
8. Realització de materials didàctics. Per la realització de materials didàctics que tinguen relació amb el llenguatge i la seua rehabilitació, la Comissió podrà concedir fins a un màxim d?1 punt, sempre que els materials presentats tinguen qualitat suficient.  
Justificació: presentació dels materials confeccionats.  
9. Coneixement del valencià.  
Certificat de Capacitació o semblant: 1 punt.  
Diploma de Mestre de Valencià: 3 punts.  
Justificació: fotocòpia compulsada del certificat.  
Veure annex